การแพร่ระบาดของไวรัสโควิด-19 ระลอก 3 / เงินเฟ้อไทยเดือน มี.ค. 2564 ฟื้นตัว / ฐานต่ำของเงินเฟ้อไทยและโลกในไตรมาส 2/2564
7 เมษายน 2564

การแพร่ระบาดของไวรัสโควิด-19 ระลอก 3 / เงินเฟ้อไทยเดือน มี.ค. 2564 ฟื้นตัว / ฐานต่ำของเงินเฟ้อไทยและโลกในไตรมาส 2/2564  

เมื่อวันจันทร์ที่ผ่านมาทางกระทรวงพาณิชย์ได้มีการรายงานตัวเลขเงินเฟ้อเดือน มี.ค. โดย อัตราเงินเฟ้อทั่วไปเดือน มี.ค. 2564 ทรงตัว (-0.08% YoY) จากฐานที่ต่ำของราคาพลังงาน (+1.4%) และฐานที่ต่ำของราคาน้ำมันดิบดูไบ โดยราคาน้ำมันดิบดูไบเฉลี่ยในเดือน มี.ค. 2564 นั้นอยู่ที่ 63.9 ดอลลาร์สหรัฐฯ (เทียบกับ 33.8 ดอลลาร์ฯ/บาร์เรลในเดือน มี.ค. 2563), ราคาอาหารสด (-1.06%) กดดันจากราคากลุ่มข้าว (-6.6% YoY) ซึ่งเป็นผลมาจากฐานที่สูงจากปีก่อน และกลุ่มผักและผลไม้ (-2%) จากสถานการณ์ภัยแล้งที่ดีกว่าคาด ทั้งนี้ ราคาเนื้อสัตว์ปรับเพิ่มขึ้น 5.2% นำโดยกลุ่มสุกรจากอุปทานระดับต่ำในช่วงฤดูร้อนและต้นทุนที่สูงขึ้นอันเป็นผลมาจากการป้องกันการแพร่ระบาดของโรคอหิวาต์แอฟริกาในสุกร (ASF) 

ขณะที่ core CPI ออกมาทรงตัวปัจจัยหนุนหลักคือกลุ่มอาหารแปรรูป (+0.5% YoY) กลุ่มเครื่องเทศและเครื่องปรุง (+3.6% YoY) และราคากลุ่มขนส่ง/สื่อสาร (+5.4%) ส่วนปัจจัยฉุดที่สำคัญมาจากเงินอุดหนุนค่าสาธารณูปโภคของรัฐบาล ซึ่งทำให้ยอดค่าใช้จ่ายด้านไฟฟ้า เชื้อเพลิงและน้ำประปาปรับลดลงอย่างมาก (-20.61% YoY) 

ในมุมมองของเราหากไม่รวมเงินอุดหนุนค่าสาธารณูปโภค sensitivity analysis ของเราจะพบว่าอัตราเงินเฟ้อทั่วไปใน ก.พ. และ มี.ค. 2564 จะ +0.27% YoY และ +1.4% YoY (ตัดผลกระทบของมาตรการภาครัฐในการช่วยเหลือค่าน้ำ/ค่าไฟ ที่ -20% +/- ในก.พ. และ มี.ค. 2564)  

มากไปกว่านั้น เราคิดว่าเงินเฟ้อไทยจะได้ประโยชน์จากฐานต่ำในไตรมาส 2/2564 จากราคาพลังงานและการล็อกดาวน์ในไตรมาส 2/2563 กอปรกับ เศรษฐกิจโลกที่เริ่มฟื้นตัวขึ้นจากการกลับมาเปิดประเทศและการฉีดวัคซีน เราจึงเห็นผลของฐานต่ำต่อ CPI ในสหรัฐฯ จีน และไทยช่วงไตรมาส 2/2564 โดย เรามองกลุ่มธนาคารและประกันได้ประโยชน์จาก bond yield ที่ชันตัวขึ้น แต่จะเป็นปัจจัยลบต่อกลุ่ม IFF&REIT กลุ่มโทรคมนาคมและสาธารณูปโภค 

ในส่วนของการระบาดระลอกใหม่ ประเทศไทยประสบกับการแพร่ระบาดของไวรัสโควิด-19 ระลอก 3 โดยเราคาดว่าจะมียอดผู้ติดเชื้อมากที่สุดในรอบนี้หลังเทศกาลสงกรานต์  

เบื้องต้นผลกระทบต่อเศรษฐกิจจะขึ้นอยู่กับการตัดสินใจด้านมาตรการล็อกดาวน์ของรัฐบาลและประสิทธิภาพโดยรวม ซึ่งเราคาดว่า การล็อคดาวน์ในไตรมาส 2/2563 อาจเกิดขึ้นในลักษณะคล้ายกับการระบาดระลอก 2 ไม่ใช่ full scale lockdown เพราะส่งผลกับเศรษฐกิจที่กำลังฟื้นตัวอย่างมีนัยยะสำคัญ, vaccines ของไทย ทั้ง SinoVac, AstraZeneca ที่มีการฉีดอย่างต่อเนื่อง, มาตรการกระตุ้นจาก พรก.โควิด-19 ยังคงมีวงเงินเพียงพอ ซึ่งจะช่วยบรรเทาผลกระทบได้ 

เราคาด SET Index จะย่อตัวลงมาทดสอบแนวรับสำคัญที่ 1,555 (-1SD EYG) ในกรณีที่มีการล็อกดาวน์บางพื้นที่ เล็งเห็นโอกาสในการเข้าซื้อจากการแพร่ระบาดระลอกใหม่ โดยเรามองเป็นกลุ่ม vaccine play ได้แก่ Tourism plays (MINT, AWC, CENTEL, SPA, AAV and AOT), Banks, Energy plays (TOP, PTTGC, SPRC, BCP, PTTEP, PTT, BAFS, OR, PTG), Commercial property (CPN), Restaurants (M and ZEN), Commerce (CRC, BJC, CPALL), Mass transit (BEM and BTS), Industrial Estate (AMATA), and Media (MAJOR) 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,555-90 จุด+/- แนะ DCC KEX 

หุ้นแนะนำ DCC (พื้นฐาน 3.30 บาท) คาดกำไรสุทธิไตรมาส 1/2564 สูงสุดเป็นประวัติการณ์อยู่ที่ 479 ลบ. เพิ่มขึ้น 30.3% YoY และ 32.4% QoQ จากยอดขายที่โตขึ้นและ GPM ที่คงที่, คาดการปรับราคาขายจะหักล้างผลกระทบจากราคาก๊าซธรรมชาติที่สูงขึ้น เราเชื่อมั่นว่าตลาดกังวลต่อปัจจัยดังกล่าวมากจนเกินไป KEX (พื้นฐาน 49.85 บาท) แนวโน้มกำไรสุทธิเชิงบวกเล็กน้อยในปี 2564 จากจำนวนการขนส่งพัสดุที่คาดจะเติบโตขึ้นและการแข่งขันด้านราคาที่รุนแรงน้อยลง, คาดว่าจำนวนการขนส่งพัสดุในปี 2564 จะอยู่ที่ 522 ชิ้น (+19% YoY) ราคาขนส่งพัสดุอยู่ที่ 46 บาท (-7% YoY) และการแยกสินค้าต่อวันอยู่ที่ 2.2 ล้านชิ้น (+16% YoY) 

รายงานตัวเลขเศรษฐกิจ วันพุธ ติดตาม การประชุมธนาคารกลางบราซิล คาดคงอัตราดอกเบี้ยนโยบายที่ 4.00% ตัวเลข PMI ภาคบริการของยุโรโซนเดือน มี.ค. คาดทรงตัว MoM ที่ 48.8 จุด ตัวเลขปริมาณน้ำมันดิบคงคลังของสหรัฐฯ รายสัปดาห์คาด +1 แสนบาร์เรล และ FOMC meeting minutes ของรอบล่าสุด วันพฤหัสฯ ติดตาม ตัวเลขความเชื่อมั่นผู้บริโภคของไทย Statement ของการประชุม ECB รอบล่าสุด ถ้อยแถลงของประธานเฟด และตัวเลขการขอสวัสดิการว่างงานรายสัปดาห์ของสหรัฐฯ คาด +6.5 แสนคน วันศุกร์ ติดตาม ตัวเลข CPI ของจีนเดือน มี.ค. คาด -0.4% YoY แต่ +0.6% MoM ตัวเลข PPI ของจีนเดือน มี.ค. คาด +1.5% YoY และตัวเลข  PPI ของสหรัฐฯ เดือน มี.ค. คาด +3.8% YoY และ +0.5% MoM